Diari Oficial de la Generalitat Valenciana


Sumari del DOGV 3411, del 13-01-1999 (1999/120)

Procediment de reintegrament per dèficit comptable número A156/98.
------------------------------------------------------------------

### Dades del document

Número de DOGV
:   3411

Data del DOGV
:   13-01-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/120


Organisme emissor
:   Tribunal de Cuentas

Tipus de document
:   Anunci

Procediment de reintegrament per dèficit comptable número A156/98. [1999/M120]
  
Mitjançant aquest anunci es fa públic, que en el procediment de reintegrament per dèficit comptable número A156/98, del ram de corporacions locals, província de València, seguit en aquest Tribunal, el conseller de Comptes ha dictat la següent
  
«Provisió
  
Conseller de Comptes: senyor Antonio de la Rosa Alemany.
  
Madrid, 9 de desembre de 1998.
  
Havent-se informat, per escrit rebut de data 18 de novembre de 1998, del representant legal de l'Ajuntament d'Albalat de la Ribera (València) per la virtut del qual s'interposa demanda de procediment de reintegrament per dèficit comptable contra el que fóra recaptador, ja finat, de l'Ajuntament d'Albalat de la Ribera, senyor Alfredo Sifre Pardo, i contra els hereus, senyora Teresa Sifre Pardo i altres possibles hereus d'aquest, uniu a les actuacions corresponents i escau en dret i acord:
  
Primer
  
Tindre-la per presentada en temps i forma legal.
  
Segon
  
Traslladar els demandats de la demanda presentada perquè la contesten en el termini de 20 dies, a comptar des de la notificació de la present resolució amb l'advertència que si no ho fan seran declarats en rebel·lia, es considerarà preclòs el tràmit de contestació a la demanda, i el procediment seguirà el seu curs. I d'acord amb el que disposen els articles 519 i 520 de la Llei d'Enjudiciament Civil i 234 de la Llei Orgànica del Poder Judicial, poseu de manifest al demandat les actuacions originals, a la seu d'aquest Tribunal, de 09.00 a 14.00 hores, en dies laborables, a la Secretaria del Departament Primer de la Secció d'Enjudiciament.
  
Tercer
  
Oir per termini de cinc dies hàbils, a comptar des de la notificació de la present resolució al representant legal de l'Ajuntament d'Albalat de la Ribera (València), els demandats i el Ministeri Fiscal, amb lliurament a aquest últim de la demanda, per a la determinació de la quantia del procediment, d'acord amb el que disposa l'article 62.3 de la Llei 7/1998, de 5 d'abril. Notifiqueu aquesta resolució a les parts, als demandats per edictes, per trobar-se en parador desconegut, amb l'advertència que contra aquesta provisió es pot interposar recurs de reposició en el termini dels tres dies següents a la seua notificació, davant aquest conseller de Comptes, de conformitat amb el que disposen els articles 376 i següents de la Llei d'Enjudiciament Civil.
  
Ho ha manat i signa el conseller de Comptes, del que done fe.
  
El conseller de Comptes: Antonio de la Rosa Alemany. El lletrat secretari: Mariano Sola Fernández.»
  
Cosa que es posa de manifest perquè valga de notificació a la senyora Teresa Sifre Pardo i altres possibles hereus del senyor Alfredo Sifre Pardo, i se'ls requereix perquè es personen en el procediment i es facen càrrec de la demanda presentada contra ells a efectes de contestar-la en el termini indicat.
  
A efectes del que disposa la provisió transcrita es fa constar que les actuacions es troben a disposició dels demandats en aquest Tribunal; l'esmentat termini de contestació a la demanda es computarà des de la data de l'última publicació en els diaris oficials.